**teiul din Copou**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teiul din Copou

De vii la mine vei găsi

Vis vegetal reînviat,

Din rădăcini resuscitat,

Căci mort am fost în neagră zi.

Din ramuri blând când voi foșni,

Ai să pricepi că veacuri cinci,

S-au dus decând eu stau aici,

Sub ploi,sub vânt și-alte stihii...

Doar pentru voi ,eu stau în soare,

Și umbră dragă dăruiesc ,

La-ndrăgostiți ce nu-ndrăznesc,

Timizi,să-și fure-o sărutare.

Când florile în ram îmi țes,

Vin visătorii în sobor,

Parfumu-i dulce-amețitor,

Roiesc albine la cules...

Venea ades la umbra mea,

Ca să iubească chip bălai,

Luceafăr ne’nțeles,Mihai ,

Cu Veronica ,draga sa.

Dar au plecat,îmi pare rău,

Nichita,Creangă nu-s pe- alei,

Sunt reci statui ,nu-s dragii mei,

Aștept romanticii-n Copou!...